jkorsvik/nowiki_second_scrape_merged huggingface dataset:
Anyang-perioden

Anyang-perioden (ca. 1300-ca 1045 f.Kr.) er en betegnelse som gjerne benyttes om den periode av  kinesisk historie som det kinesiske Shang-dynastiet hadde byen Yin som sin hovedstad. En annen betegnelse på samme periode er "Yin-dynastiet", men det er problematisk fordi det som utmerker denne perioden i forhold til de foregående århundrer kun er hovedstaden, og ikke at det var noe annet herskerdynasti.  
Byen Yin heter i dag Anyang, derav navnet på denne perioden.
Ole Asbjørn Ness

Ole Asbjørn Ness (født 1. januar 1974 i Oslo) er en norsk forfatter. 
Ness er utdannet siviløkonom fra Norges Handelshøyskole, og har studert filosofi i tillegg til forfatterstudiet ved Høgskolen i Telemark – Bø. 
Romanen Det er natt utkom i 2004. I 2011 ble han nominert til Ibsenprisen for teaterstykket FlavaLaden som gikk på Radioteatret 5. september 2010. I 2018 utga han romanen Aftenlandet. I mars 2021 utkom kriminalromanen Fem dager i mai.. 


== Bibliografi ==
Det er natt – roman (2004) –  ISBN 82-05-33230-4 (innb.) og ISBN 82-05-33676-8 (heftet).
Aftenlandet – roman (2018) –  ISBN 9788203363887.
Fem dager i mai - roman (2021)


== Priser ==
Tarjei Vesaas' debutantpris 2004, for Det er natt


== Referanser ==


== Eksterne lenker ==
Ole Asbjørn Ness i NRK Forfatter
Ole Asbjørn Ness i Aftenposten Alex
Trude Marstein

Trude Marstein (født 18. april 1973 i Tønsberg) er en norsk forfatter og oversetter. Marstein har fullført forfatterstudiet ved Høgskolen i Telemark – Bø, og har i tillegg grunnfag i pedagogikk, psykologi og litteraturvitenskap fra Universitetet i Oslo. Hun debuterte i 1998 med prosatekstsamlingen Sterk sult, plutselig kvalme, som hun mottok Tarjei Vesaas' debutantpris for.
Hun er søster til redaksjonssjef Kari Marstein.


== Bibliografi ==
Sterk sult, plutselig kvalme, roman (1998)
Plutselig høre noen åpne en dør, roman (2000)
Happy Birthday, barnebok (2002)
Elin og Hans, roman (2002)
Konstruksjon og inderlighet, essaysamling (2004)
Byens ansikt – drama (2005) sammen med Aasne Linnestå, Rune Christiansen, Gunnar Wærness og John Erik Riley
Gjøre godt, roman (2006)
Ingenting å angre på, roman (2009)
Hjem til meg, roman (2012)
Så mye hadde jeg, roman (2018)
Egne barn roman (2022)


== Priser ==
Tarjei Vesaas' debutantpris 1998, for Sterk sult, plutselig kvalme
Sult-prisen 2002
Vestfolds Litteraturpris 2002
Doblougprisen 2004
Kritikerprisen 2006, for Gjøre godt
PO Enquists pris 2007


== Referanser ==


== Kilder ==
Presentasjon av Trude Marstein i Forfatterkatalogen på Forfattersentrums nettsider


== Eksterne lenker ==
(en) Trude Marstein – kategori av bilder, video eller lyd på Commons 
(no) Trude Marstein hos Nationaltheatret 
(no) Trude Marstein i NRK Forfatter
(no) Trude Marstein ved Vestfoldportalen
Eddie the Head

Eddie, hvis fulle navn er Eddie the Head el. Edward the Head («hodet Eddie», direkte oversatt) er det britiske heavy metal-bandet Iron Maidens maskot. Figuren går igjen på de ofte voldelige albumomslagene, og han er alltid til stede på bandets konserter. Eddie har også opptrådt i sitt eget videospill, Ed Hunter.


== Bakgrunn ==
Den originale Eddie var egentlig bare en maske. Du kan se såvidt se det på bilder fra det første albumet, i tillegg til på singelen «Running Free»; det er ansiktet rett ved siden av bandets logo. Masken var koblet til en pumpe som pumpet ut alle slags former for flytende væske, og den siklet på Doug Sampson eller Clive Burr, eller hvem det nå var som satt ved slagverket.
Eddies fulle navnet er som sagt Eddie the Head (Edward T.H. på albumomslaget til Live After Death), og opprinnelsen er en gammel vits;


== Eksterne lenker ==
(en) Eddie the Head – kategori av bilder, video eller lyd på Commons Eddie ble født uten både kropp, armer og bein. Bare et hode. På tross av denne lille fødselsskavanken var foreldrene hans veldig glade i ham, og ga ham både hatter og ting å blåse i på bursdagene hans. Like før Eddie fylte 16 år kom foreldrene i prat med en lege som sa at han kunne gi Eddie en kropp. Foreldrene ble selvfølgelig helt ville; Eddie kunne endelig bli som alle andre barn! De drar hjem med kroppen og forteller Eddie at de har «den beste gaven noensinne» til ham, hvorpå Eddie svarer: «Åh, nei! Ikke enda en jævla hatt!?»
Masken fikk etter hvert navnet «Eddie», og da de hadde signert for EMI fikk de Derek Riggs til å tegne plateomslagene. Det første omslaget var for singelen «Running Free», og man kan se at zombien i bakgrunnen mangler en arm. Bandet likte denne zombien så godt at de gav ham navnet Eddie.
Sanhuangwudi

Sanhuangwudi (kinesisk: 三皇五帝, pinyin: Sānhuáng wǔdì, Wade-Giles: San-huang wu-ti) forslagsvis fra 2.500 til 2.205 f.Kr.) er en legendarisk epoke i tidlig kinesisk historie. I blandingsforholdet mellom legende og historisitet er det legendariske klart dominerende. Muligens kan noen av dem ha eksistert. Epoken ligger forut for Xia-dynastiet, som også har legendariske trekk.


== Navnet Sanhuangwudi ==
Ordet Sanhuangwudi er sammensatt av fire kinesiske ord:

sān betyr «tre»
huáng betyr «den opphøyede/guddommelige»
wǔ betyr «fem»
dì betyr «vis konge»


== San huang ==
De tre første skal ha vært gudekeisere, en slags halvguder, som ved hjelp av magiske evner bedret sine undersåtters kår. De levde alle sammen til meget høy alder. 
De tre tilskrives forskjellige identiteter i forskjellige kinesiske tekster. 


=== Sima Qians forklaring ===
"Den store historikers krønike" forteller at de var:

Den himmelske konge, som regjerte i 18 000 år
Den jordiske konge, som regjerte i 11 000 år
Den menneskelige konge, som regjerte i 45.600 år


=== Yundou shus  og Yuanming baos forklaringer ===
Yundou shu og Yuanming bao identifiserer dem som:

Fuxi (også kalt Tai Hao 太昊, Pao Xi 庖羲 og Mi Xi 宓羲)
Nüwa
ShennongFuxi og Nüwa et guddommelig ektepar (hhv. mann og hustru) som ble foreldre til hele menneskeheten etter en ødeleggende flom. Shennong er den guddom som oppfant jordbruket og den første som benyttet urter i medisinsk øyemed. 


==== Shangshu dazhuans og Baihu tongyis variant ====
Shangshu dazhuan og Baihu tongyi erstatter Nüwa med Suiren, som oppfant ilden.


==== Diwang shijis variant ====
Diwang shiji erstatter Nüwa med Den gule keiser, stamfar til alle kinesere.


== Wu di ==
De fem konger var legendariske og moralsk fullkomne vismenn og konger.


=== Sima Qians forklaring ===
"Shiji" forteller at de var:

Den gule keiser
Zhuanxu
Ku
Yao
ShunYao og Shun er også kjent som de to keisere, som sammen med Yu, grunnleggeren av Xia-dynastiet, ble betraktet som forbilledlige som herskere og i sitt moralske levnet av Konfucius' disipler senere i kinesisk historie. 


==== Shangshu xus og Diwang shijis varianter ====
Shangshu xu og Diwang shiji erstatter Den gule keiser med Shaohao.


=== Versjonen i Chus sanger ===
Chus sanger identifiserer de fem kongene som retningsguder:

Shaohao (øst) - Sønn av Den gule keiser.
Zhuanxu (nord)
Den gule keiser (midt)
Shennong (vest)
Fuxi (sør)


=== Ritebokens versjon ===
I Riteboken likestilles de fem konger med de fem ættelinjer:

Youchao-shi
Suiren-shi
Fuxi
Nüwa
Shennong


== Ordet Huangdi (keiser) ==
Kinas første historiske keiser var Qin Shi Huang, og det var han som skapte det nye ordet for keiser (huangdi) ved å kombinere titlene «den opphøyede, guddommelige» (huang) og «vise konge» (di).


== Referanser ==


== Litteratur ==
Herbert Franke, Rolf Trauzettel: Das Chinesische Kaiserreich. Nikol, Hamburg 2011, ISBN 978-3-86820-110-9.
Gladstad

Gladstad er et tettsted og administrasjonssenteret i Vega kommune i Nordland. Tettstedet har 280 innbyggere per 1. januar 2022, og ligger på øya Vega.
Her ligger blant annet Vega Bygdemuseum og Vega kirke.


== Referanser ==
Kapp Finisterre

Kapp Finisterre (på spansk Cabo Finisterre, direkte oversatt Kapp landende) er en bergfast halvøy i den nordvestlige delen av Galicia i Spania.Ved Kapp Finisterre vant Storbritannia et sjøslag mot Frankrike i 1747 under den østerrikske arvefølgekrig; og i 1805 nok en gang under Napoleonskrigene.
Kapp Finisterre har en viss betydning i norsk moderne historie under unionen med Sverige da norske skip som seilet sør for Kapp Finisterre inntil 11. april 1838 måtte seile under unionsflagget som var i bruk 1818–44. Først etter denne datoen kunne det norske flagget brukes på alle hav. Bakgrunnen var at Sverige hadde betalt for beskyttelse mot sjørøverne i Nord-Afrika. Fra 1844 ble sildesalaten innført.
Tidligere var Kapp Finisterre også navnet på et sjøområde i britisk værmelding for sjøfolk, men dette mer nordlige området ble i 2002 omdøpt til FitzRoy for ikke å bli forvekslet med det spanske området med samme navn.


== Referanser ==


== Eksterne lenker ==
(en) Cape Finisterre – kategori av bilder, video eller lyd på Commons 
(en) Cabo Fisterra – galleri av bilder, video eller lyd på Commons 
‎
Clive Burr

Clive Burr (født 8. mars 1957, død 12. mars 2013) var en britisk trommeslager, best kjent som en av de første trommeslagerne i det britiske heavy metal-bandet Iron Maiden. Han var bandets trommeslager på deres tre første album (om man ser bort fra demoen The Soundhouse Tapes), Iron Maiden, Killers og The Number of the Beast. Han ble erstattet av Iron Maidens nåværende trommeslager, Nicko McBrain, i desember 1982 på grunn av personlige problemer og en hektisk turnéplan, til tross for at han nettopp hadde blitt kåret som verdens tredje beste trommeslager av Kerrang!.
Burr fikk senere diagnosen multippel sklerose, og kostnadene forbundet med behandlingen av sykdommen påførte ham en stor gjeld. På grunn av dette arrangerte Iron Maiden en rekke konserter hvor inntektene gikk til Burr, og de var med på å opprette Clive Burr MS Trust Fund for å hjelpe ham ytterligere med hans økonomiske problemer.


== Diskografi ==
Med Iron Maiden

1980 Iron Maiden
1981 Killers
1982 The Number of the BeastMed Trust

1983 Trust
1984 Man's Trap
1997 The Best of Trust (samlealbum)Med Stratus (tidligere Clive Burr's Escape)

1984 Throwing ShapesMed Gogmagog

1985 I Will Be There (EP)Med Elixir

1990 Lethal Potion
2004 Sovereign Remedy (alternativ versjon av Lethal Potion)Med Desperado

1991 Desperado
1996 Bloodied, But UnbowedMed Praying Mantis

1996 Captured Alive in Tokyo City (konsertalbum)
1999 Demorabilia (samlealbum, inneholder også demoer fra Clive Burr's Escape)


== Referanser ==


== Eksterne lenker ==
(en) Clive Burr på Internet Movie Database 
(en) Clive Burr hos The Movie Database 
(en) Clive Burr på Discogs 
(en) Clive Burr på MusicBrainz 
(en) Clive Burr på Encyclopaedia Metallum 
(en) Clive Burr på AllMusic
Slaget ved Krefeld

Slaget ved Krefeld (også kalt slaget ved Créfeld, etter det franske stedsnavnet) ble utkjempet mellom Hannover og Frankrike den 23. juni 1758, under syvårskrigen. I slaget lyktes Ferdinand von Braunschweig i å drive en tallmessig vesentlig sterkere fransk styrke tilbake over Rhinen. 
Sammen med den tidligere seieren i slaget ved Rheinberg lettet dette presset mot Fredrik II av Preussen i vest, slik at han kunne fokusere på øst hvor krigslykken var dårligere.


== Beskrivelse ==
Den hannoverske armeen ledet av hertug Ferdinand av Braunschweig, bror til hertugen av Braunschweig, hadde drevet franskmennene, ledet av Louis de Bourbon-Condé, comte de Clermont, tilbake til den andre siden av Rhinen. Hertug Ferdinands armé hadde krysset over til venstreside av Rhinen og var nå i en posisjon der han truet grensen til Frankrike. 
Slaget ved Rheinberg ble så utkjempet 12. juni, men den ble ikke avgjørende. Clermont, som nylig hadde overtatt etter Duc de Richelieu som kommandør over den franske armeen, prøvde å stoppe framrykkingen. Han valgte en forsvarslinje på sørside av en murt kanal som gikk omtrent fra øst til vest. Kanalen fungerte som en slags naturlig festning som Clermont lett kunne forsvare. 

Etter flere skinnangrep mot Clermonts høyre flanke, marsjerte Ferdinand en vid bue mot flanken og krysset kanalen ute av syne for franskmennene. Han dukket opp igjen i et skogområde på venstreflanken til Clermont. Clermont, som var midt i middagen, sendte forsterkninger for sent, og venstreflanken hans ble knust. 
Comte de Gisors, den populære karismatiske sønn av den franske krigsministeren Comte de Belle-Isle, ble dødelig såret da han rykket frem i fronten med de franske karabinierene. Comte de St. Germain, som kommanderte den franske venstreflanken, klarte likevel å hindre en fullstendig slakt, og den franske armeen klarte å trekke seg tilbake i relativt god orden. 


== Følger ==
Arveprinsen, det vil si sønn av hertugen av Braunschweig, som senere døde av skadene han fikk under slaget ved Jena i napoleonskrigene, var med å kommandere de allierte troppene. 

Clermont bad om å få slippe å fortsette som kommandant for de franske tyrkene etter nederlaget, et ønske han fikk oppfylt. Han ble etterfulgt av marskalk de Contades. De franske styrkene måtte overgi mange stillinger, og var vesentlig svekket. Dette gjorde at Hannover kunne forflytte styrker og forsterke beleiringen av Düsseldorf og etterhvert innta byen.
En minnestein ble i etterkant satt opp i Krefeld og en gate i byen oppkalt etter prins Ferdinand.


== Litteratur ==
Carl von Decker (1837). Die Schlachten und Hauptgefechte des siebenjährigen Krieges. Mit vorherrschender Bezugnahme auf den Gebrauch der Artillerie, in Verbindung mit den beiden andern Hauptwaffen der Armee. Berlin, Posen und Bromberg: E.S. Mittler. s. 131–138. 
E. O. Schmidt (1842). Deutschlands Schlachtfelder. Leipzig: Fest'sche Verlagsbuchhandlung. s. 125–128. 
Christian H. P. von Westphalen (1859). Geschichte der Feldzüge des Herzogs Ferdinand von Braunschweig-Lüneberg. Berlin: R. Decker. s. 159 ff.
Norsk organisasjon for studiet av utenomjordisk intelligens

Norsk organisasjon for studiet av utenomjordisk intelligens (NETI) er en norsk forening som arbeider for informasjon rundt fenomenet uidentifiserte flygende objekt. 
Den ble grunnlagt 22. november 1997. Foreningens ståsted er at UFO-er er virkelige, ikke-jordiske romfartøy, og medlemmene arbeider for blant annet:

å finne svaret på UFO-gåten
økt forskning på området
økt informasjon om UFO-er i samfunnet


== Eksterne lenker ==
Offisielt nettsted
Myre

Myre er et fiskevær, et tettsted og administrasjonssenteret i Øksnes kommune i Nordland. Tettstedet har 2 155 innbyggere per 1. januar 2022, og ligger på nordvestsida av Langøya, øst for Prestfjorden i Vesterålen.


== Stedet ==
Stedet har fiskerihavn, fiskeoppdrett og verkstedindustri. Myre har også videregående skole. Det er en filial av Sortland videregående skole, og tilbyr VG1 studiespesialisering, VG1 hotell og matfag, VG1 helse og sosial og VG2 matfag.
Myre har veiforbindelse med fylkesvei 821 mot Sortland. Det er også vei fra Myre til Alsvåg, Stø og Nyksund. Det er hurtigbåtforbindelse fra Myre til Skogsøya og de andre øyene i Øksnes Vestbygd.
På Myre utgis lokalavisa Øksnesavisa, som kommer ut en gang i uka. I sentrum ligger også lokalene til lokalradiostasjonen Radio Øksnes, som dekker Øksnes kommune.
Myre er hjemsted for idrettslagene IL Morild (fotball) og Øksil (volleyball).
Myre er også hjemhavn for en fiskeflåte bestående av alt fra sjarker og opp til store trålere.


== Historie ==
Stedet ble viktig som fiskevær og tettsted først etter 2. verdenskrig. På 1940-tallet var folketallet på Myre rundt 200, og kommuneadministrasjonen i daværende Øksnes kommune lå ennå på Skogsøya. På den tida besto stedet i hovedsak av et par mindre fiskebruk og noen småbruk. I 1947 flyttet en fiskekjøper fra Nyksund til Myre, og utover på 1950-tallet flyttet flere familier fra Skogsøya til Myre. Midt på 1950-tallet ble fiskebedriften Øksnes-Langenes Fiskeindustri etablert på Myre, og i 1957 fikk stedet skole. Dette året ble også den første reguleringsplanen for Myre tettsted fullført. Mot slutten av 1950-årene hadde folketallet på Myre økt til i underkant av 900 personer.
Da Øksnes og Langenes i 1964 ble slått sammen igjen til nye Øksnes kommune, ble Myre kommunesenter. På 1960- og 70-tallet fortsatte folketallet å øke. Rundt 1970 bodde ca. 1450 mennesker på Myre, ti år senere nådde folketallet 2000.


=== Moloutbygging ===
1. september 2016 ble to nye moloer ferdig bygd. Den lengste på 1460 meter er bygd på to skjær i Prestfjorden og beskytter havnen mot sjø og vind fra nord. Den andre moloen på 200 meter er bygd ut fra Vorneset for å beskytte innseilingen til havnen.


== Kjente personer fra Myre ==
Alexander Lind (f. 1989), fotballspiller i FK Jerv, tidligere IK Start og IK Gimletroll
Arvid Falch (f. 1929), tidligere ordfører
Finn Knutsen (f. 1932), tidligere stortingsrepresentant (Ap) og ordfører
Oddmund Bye (1935-2011), leder i Norges Fiskarlag
Finn Steen (f. 1938), ordfører (H) 1979-1991, skolesjef, kultursjef
Egil André Aas (f. 1966), leder i LO Stat fra 2016
Tord Lien (f. 1975), olje- og energiminister (FrP) i Solberg-regjeringen
Gunnar Klo,  tidligere fiskeoppkjøper, oppdretter og fiskeforedler


== Referanser ==


== Eksterne lenker ==
Myre havn - Se bilder fra havna og båtene i den.
Kuling.net: Myre
Llanfairpwllgwyngyllgogerychwyrndrobwllllantysiliogogogoch

Llanfairpwllgwyngyllgogerychwyrndrobwllllantysiliogogogoch (egentlig Llanfairpwllgwyngyll, forkortes Lllanfair PG eller Llanfairpwll) er en landsby i Anglesey, Wales. Navnet betyr St. Marias kirke i senkningen ved den hvite hasselen nær en sterk virvelstrøm og St. Tysilios kirke nær den røde hulen. Navnet ble konstruert i 1860-årene i forbindelse med åpningen av jernbanestasjonen, for at man skulle få Storbritannias lengste stasjonsnavn og dermed sette stedet på kartet. Det er Storbritannias lengste stedsnavn, og det tredje lengste i verden. 

Landsbyen er et populært turistmål, og det er spesielt vanlig å la seg avbilde foran stasjonsskiltet og å kjøpe «pass» som er stemplet i en lokal butikk. 
Forsøk på å ta fra stedet tittelen for lengste stedsnavn har vært forsøkt, blant annet med Gorsafawddacha'idraigodanheddogleddollônpenrhynareurdraethceredigion og Llanhyfryddawelllehynafolybarcudprindanfygythiadtrienusyrhafnauole, men ingen av disse har blitt offisielt anerkjent. 


== Se også ==
Liste over verdens lengste stedsnavn


== Eksterne lenker ==
(en) Offisielt nettsted 
(en) Llanfairpwllgwyngyll – kategori av bilder, video eller lyd på Commons
Husøy (Senja)

Husøy er ei øy, et fiskevær og et tettsted i Senja kommune i Troms og Finnmark. Stedet ligger i Øyfjorden nordvest på Senja. Tettstedet Husøy har 300 innbyggere per 1. januar 2022. Adkomst til øya var for inntil noen tiår siden kun med båt, men det er nå kommet tunnel og en 300 meter lang molo. Det er fylkesvei 277 som knytter Husøya til omverdenen, via Huselv i Stønnesbotn.


== Stedet ==
På grunn av at det er veldig værhardt på yttersiden av Senja, er de eldste husene bardunert til bakken. Nærheten til fiskefeltene og fraværet av rasfare er to av årsakene til at folk har valgt å bosette seg på denne lille øya. Fiskeribedriften Brødrene Karlsen, som er hjørnesteinsbedrift i fiskeværet, driver for tiden godt, og Husøy har hatt en positiv befolkningsutvikling i de senere år. På Husøya er det barne- og ungdomsskole, barnehage og dagligvarebutikk. Husøy kapell er fra 1957. Stedet fikk nasjonal oppmerksomhet i forbindelse med TV 2s dokusåpe Da damene dro i 2008.


== Husøy grunnkrets ==
Grunnkretsen Husøy tilhører Stønnesbotn/Øyfjordområdet og omfatter hele østsiden av Øyfjorden, men det er kun på Husøya og i grenda Husa på andre siden av moloen det bor folk. Grunnkretsen grenser i øst til Baltsfjord, i sør til Stønnesbotn og Senjahopen og i vest til Fjordgård. Grunnkretsen dekker et areal på 16,16 km².
Innbyggertall i grunnkretsen:


== Eksterne lenker ==
(en) Husøy – kategori av bilder, video eller lyd på Commons 
www.husoyisenja.no Øyas offisielle nettside
Slaget ved Zorndorf

Slaget ved Zorndorf ble utkjempet mellom Preussen og Russland 25. august 1758, under syvårskrigen. 
Slagstedet var ved landsbyen Zorndorf i Preussen, nå Sarbinowo i Polen.
Fredrik II av Preussen måtte slå til raskt for å forhindre at de russiske og østerrikske styrkene skulle møtes i et felles framstøt mot Berlin. Han manøvrerte seg derfor bak de russiske styrkene mens de beleiret Küstrin øst for Berlin. Tidlig om morgenen 25. august oppdaget russiske kosakker at de prøyssiske styrkene befant seg bak byen Zorndorf etter å ha marsjert rundt den russiske høyre flanken.
Dette var første gang at Fredrik selv møtte russiske styrker under sjuårskrigen, og dette skulle bli et av de aller blodigste slagene.
Russerne led betraktelig større tap enn prøysserne, men hadde også større styrker i utgangspunktet. Det kom derfor ikke til noen avgjørelse i slaget, og begge styrker trakk seg tilbake. Resultatet for krigens gang var at prøysserne fikk et pusterom, samtidig som de måtte akseptere at det sto fiendtlige styrker inne på deres territorium.
Sarbinowo

Sarbinowo (tysk Zorndorf) er en landsby i Vestpommerske voivodskap i Polen.
Den er kjent som åstedet for slaget ved Zorndorf, som ble utkjempet mellom prøyssiske og russiske styrker den 25. august 1758, under syvårskrigen.
Maskot

En maskot er en figur som brukes for å representere en gruppe som deler samme identitet, for eksempel et idrettslag, universitet, firma eller en organisasjon. Maskoten skal hovedsakelig symbolisere positive egenskaper eller særegenheter ved gruppen den representerer. Som regel – men langt fra alltid – er maskoten et dyr eller en menneskefigur. Sportsarrangementer som Verdensmesterskap, Europamesterskap og De olympiske leker har ofte egne offisielle maskoter.
Vince McMahon

Vincent Kennedy McMahon (født 24. august 1945 i Pinehurst, Nord-Carolina), også kjent som Mr. McMahon, er World Wrestling Entertainments formann. Han er gift med Linda McMahon, og de har barna Shane McMahon og Stephanie McMahon som alle jobber i WWE. Vince er svigerfaren til den kjente wrestleren Triple H. 


== Referanser ==


== Eksterne lenker ==
(en) Offisielt nettsted 
(en) Vince McMahon – kategori av bilder, video eller lyd på Commons 
(en) Vince McMahon på Internet Movie Database 
(fr) Vince McMahon på Allociné 
(en) Vince McMahon hos The Movie Database 
(en) Vince McMahon hos Behind The Voice Actors 
(en) Vince McMahon på Discogs 
(en) Vince McMahon på MusicBrainz 
(en) Vince McMahon på Twitter 
(en) Vince McMahon på Facebook 
(en) Vince McMahon – Cagematch 
(en) Vince McMahon – wrestlingdata.com 
(en) Vince McMahon – Online World of Wrestling